બીજા દિવસથી બધું એકધારું થઇ ગયું. સવારે શિવાલી છ વાગ્યે જાગી ત્યારે બંને ભાભી નહિ ધોઈને રસોડામાં પહોંચી ગયેલા. શિવાલીને રસોડામાં દસ દિવસ સુધી આવવાની બિલકુલ મનાઈ જ હતી.. તે બીજું કઈ કામ શોધવા લાગી તો પણ ભાભીઓએ તેને ના કહી દીધી. બન્ને પતિ-પત્ની તે રાતે બહાર જમવા ગયા. ત્રણ દિવસ પછી હનીમૂન માટે મનાલી જવાનું હતું.. આજે બીજી રાત હતી.. બધી સ્ત્રીઓ જોડે શિવાલી અંદરના ઓરડામાં સૂતી અને શિવાંજ બહાર. આજ રાત માટે પણ એ સ્પર્શ તેમનાથી રિસાઈ ગયો… ત્રણ દિવસ સુધી તેમ જ ચાલ્યું. હનીમૂન પર જવાના દિવસે સવારે પેકીંગ ચાલતું હતું. ઘરના દરેક સદસ્ય કઈ ને કઈ ભરવામાં શિવાલીને મદદ કરી રહ્યા હતા.. પણ નસીબ હજુ પણ જાણે તેમનાથી રીસાયેલું હતું. સૂટકેસ ભરી રહેલા સાસુમાને અચાનક છાતીમાં દુખાવો ઉપડ્યો. અને તે અસહ્ય થઇ જતા તેમને હોસ્પિટલે લઇ ગયા. સસરાજી અને ભાભીઓના આગ્રહ છતાં પણ શિવાલીએ શિવાંજને જવા માટે ના કહી દીધી. ને પછી તો આ બીમારી ને બધામાં મહિનો વીતી ગયો..